*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**Alūksnes novada pašvaldības iestādei “SPODRA”**

Izskatot Alūksnes novada pašvaldības iestādes “SPODRA” 18.06.2024. iesniegumu Nr. SPO/1-5/24/60 “Par papildus finanšu līdzekļu piešķiršanu”, kas reģistrēts Alūksnes novada pašvaldībā 18.06.2024. ar Nr. ANP/1-42/24/2080,

ņemot vērā Alūksnes novada pašvaldības aktualizētā Attīstības programmas 2022.-2027.gadam Investīciju plāna 3.31.1.punktu,

pamatojoties uz Pašvaldību likuma 4. panta pirmās daļas 2. punktu, 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr. 1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 2 118,00 EUR (divi tūkstoši viens simts astoņpadsmit *euro*) apmērā Alūksnes novada pašvaldības iestādei “SPODRA” greifera kausa un rotatora iegādei.
2. Finansējumu attiecināt uz 062041 uzskaites dimensijas kodu – Alūksnes novada pašvaldības iestāde “SPODRA”.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžeta 2024.gadam.
4. Lēmums stājas spēkā ar tā pieņemšanu.